
PËR NJË SHTESË FONDI NË BUXHETIN E VITIT 2010, MIRATUAR PËR MINISTRINË E SHËNDETËSISË,  PËR MBULIMIN E PJESSHËM TË SHPENZIMEVE TË KURIMIT TË Z. ZEF PRENDI, NË SPITALIN AMERIKAN, TIRANË

Nё mbёshtetje tё nenit 100 tё Kushtetutёs, të neneve 5 e 45 të ligjit  nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të ligjit nr.10 190, datë 26.11.2009 “Për buxhetin e vitit 2010”, me propozimin e Ministrit të Shëndetësisë, Këshilli i Ministrave

VENDOSI:

1. Ministrisë së Shëndetësisë, në buxhetin e miratuar për vitin 2010, zëri “Shpenzime operative”, t’i shtohet fondi prej 1 200 000 lekë  (një milion e dyqind mijë) lekësh, për mbulimin e pjesshëm të shpenzimeve të kurimit të z. Zef Prendi, në Spitalin Amerikan, Tiranë.
2. Ky fond të përballohet nga fondi rezervë i buxhetit.
3. Pagesa të bëhet pas paraqitjes së faturave origjinale të institucionit shëndetësor të kurimit.
4. Ngarkohen Ministria e Shëndetësisë dhe Ministria e Financave për zbatimin e këtij vendimi. 
Ky vendim hyn në fuqi menjëherë.   

